**ACTA DEL CONSELL DE SEGURETAT CIUTADANA SESSIÓ DEL 23 DE GENER DE 2018**

A la Casa Consistorial d’Esplugues de Llobregat, a la Sala de Plens, a les 19 hores i 10 minuts del dia 23 de gener de 2018, es reuneix en sessió ordinària el Consell de Seguretat Ciutadana d’aquesta localitat, sota la presidència de l’alcaldessa de l’Ajuntament, senyora Pilar Díaz Romero

Assisteixen:

Per l'ABP d'Esplugues - Policia de la Generalitat - Mossos d'Esquadra, el sotsinspector, senyor Xavier Martin Marcos.

Per la Policia Local d'Esplugues, el seu director amb càrrec d'inspector, senyor Juan Antonio González Leyva; el sergent cap de la 1a Secció Operativa, Galo Rangel Navarro; i sergent, cap de la 2a Secció Operativa, senyor Jorge Ruiz Herrera.

Per la Policia Nacional, Comissaria de Cornellà- Baix Llobregat, el Comissari senyor Emiliano Rubio Rubio i l’ Inspector señor Francisco Moya.

El Regidor delegat, adjunt en matèria de Seguretat Ciutadana, senyor Francisco Javier Giménez González.

La coordinadora de l’àmbit dels Serveis Generals i Econòmics i coordinadora general d’Àmbits , senyora Carme Carmona Pascual.

-El 1er Tinent d’Alcaldia, Sr. Eduard Sánz

-La regidora delegada Educació, Universitat i Cooperació al Desenvolupament, Sra. Mariber Peláez

-La regidora delegada de Cultura i Agermanaments, Sra Maribel Aguilera

-El regidor delegat d’Acció Comunitària, Sr Manuel Pozo

-El regidor Sr. Julio Roldán

-La regidora Sra Hermínia Villena

-La regidora Sra. Elisabet Millà

-El regidor Sr. Santi Siquier

-El regidor Sr. Julian Carrasco

-El regidor Sr. Albert Comellas

-El senyor Manuel Muñoz, President de l’Associació de Veïns el barri de la Plana

-El senyor Diego Rodríguez.

Actua de secretari del Consell, el secretari de l’Ajuntament, senyor Pedro Carmona Pérez.

lniciada la sessió, passa a debatre's tot seguit el corresponent Ordre del Dia.

# 1.- Anàlisi i avaluació de la seguretat ciutadana, referida al període comprès entre els dies 1 de juliol i 31 de desembre de 2017 per part del Cos de Mossos d’Esquadra, i en idèntic període pel que fa a la Policia Local i al Cos Nacional de Policia, en l’àmbit de les seves respectives competències.

# Abans de l’inici del tractament d’aquest punt de l’Ordre del dia, la senyora Presidenta explica al Consell, que el període analitzat serà en realitat la totalitat de l’exercici 2017, al qual es referiran els membres dels cossos de seguretat que seguidament prendran la paraula.

Acte seguit, intervéel sotsinspector de Policia de la Generalitat - Mossos d’Esquadra, senyor Xavier Martin Marcos, que fa referència a l’estabilitat en l’evolució en la seguretat ciutadana en el municipi d’Esplugues, de forma que les dades posen de relleu un molt lleuger descens en l’ il·lícits durant l’exercici 2017, d’un 1%, respecte a l’exercici 2016, seguint la mateixa tònica que els darrers anys.

Seguidament explica l’evolució dels fets delictius en funció del tipus de delicte, destacant que, com en altres anys, els delictes contra el patrimoni suposen el 85% del total de fets comesos.

També destaca que la taxa de criminalitat per cada mil habitat és de 47/1.000 h, inferior a la de la Regió Metropolitana Sud que és de 56/1.000 h.

Fa referència també als dispositius i actuacions conjuntes amb Policia Local destacant, entre d’altres, la prevenció en matèria de robatoris en habitatges aïllats; els dispositius propis de les festes nadalenques; les xerrades i actuacions de prevenció en col·legis a menors entre 12 i 14 anys, en associacions de veïns i altres entitats.

Finalment, realitza una explicació en relació amb les actuacions de vigilància i protecció en casos de violència de gènere, amb un cert descens en l’índex de victimització.

A continuació pren la paraula el director de la Policia Local, Sr. Juan Antonio González Leyva, que posa de relleu la distribució de les tasques de la Policia Local en atenció a les seves funcions en matèria de seguretat viària, seguretat ciutadana i policia comunitària.

Quant a la seguretat viària destaca que, en general no s’han produït grans variacions respecte a exercicis anteriors, però sí que s’ha observar un increment en la xifra global d’accidents de trànsit, amb una disminució del nombre d’accidents amb víctimes; essent rellevant la participació dels vehicles de dues rodes, les distraccions al volant, els accidents en rotonda, com a elements a ressaltar.

Quant a policia comunitària destaca l’increment del suport de diversa índole a persones grans o amb dificultats de mobilitat i l’elevat nombre d’intervencions realitzades, així com la seva diversitat tant en aspectes vinculats a la tinença responsable d’animals, la convivència ciutadana, el soroll i el control de les activitats d’establiments oberts al públic.

Seguidament, pren la paraula l’Inspector del Cos Nacional de Policia, senyor Francisco Moya, que fa referència a les activitats pròpies del Cos en matèria d’expedició de documents nacionals d’identitat, documents a persones estrangeres.

El Consell resta assabentat.

**2.- TORN OBERT DE PARAULES**

El Sr. Siquier formula pregunta en relació amb la sinistralitat de les bicicletes.

Respon el Sr. González Leyva que el nombre d’accidents en el que s’ha vist implicada la bicicleta durant l’exercici 2017 és de 15; quan l’any 2016 el nombre havia estat de 10.

El Sr. Roldán pregunta si fora possible disposar de les dades subministrades per Policia Local quant a seguretat viària.

Respon la Sra. Alcaldessa indicat que es farà repartiment de les dades sol·licitades.

El Sr. Carrasco pregunta sobre l’expedició de documents nacional d’identitat i sobre la cita prèvia.

Respon el Sr. Rubio, destacant que degut al nombre de sol·licituds formulades i a la necessitat de cita prèvia, es molt difícil que es pugui atendre a les persones que no la tenen, malgrat que en ocasions si és possible en funció de la no assistència de les persones que tenen concertada cita prèvia.

El Sr. Diego Rodríguez, indica que hi han carrers al municipi, com ara l’avinguda del Baix Llobregat en què les línies divisòries dels carrils estan molt desgastades i no es veuen.

Respon la Sra. Alcaldessa que prenem nota, encara que aquestes observacions i aportacions és bo que siguin realitzades mitjançant qualsevol de les formes d’accés personal, telefònic o telemàtic de què disposa la ciutadania, amb la finalitat de facilitar una millor i més àgil resposta.

La Sra. Villena s’interessa per l’evolució de les dades relatives a persones nacionalitzades.

Respon el Sr. Moya que, en efecte s’observa un increment percentual important en el nombre de nacionalitzacions en les dependències de la Policia Nacional, però que aquestes dades no són totalment rellevants ja que la major part d’expedients de nacionalització es tramiten en serveis centrals o altres serveis diferents de les Comissaries del Cos.

El Sr. Siquier pregunta sobre el nombre d’accidents a la rotonda de Josep Català.

Respon el Sr. González Leyva que el nombre d’accidents durant l’exercici 2017 ha estat de 6, dos menys que l’any anterior.

Finalment, no havent, doncs, cap qüestió ni pregunta més a tractar, s'aixeca la sessió a les dinou hores i cinquanta minuts, de tot el qual s’estén la present acta, que signen la presidenta i jo, el secretari, que en dono fe,